बाइक के अनियंत्रित होने से चालक की मौत
नालागढ़ | नालागढ़-रोपड़सड़क पर जगातखाना में बाइक के लुढ़कने से चालक की मौत हो गई है, जबकि बाइक पर सवार एक व्यक्ति को चोटें आई है। उसे नालागढ़ अस्पताल लाया गया, जबकि मृतक का शव पुलिस ने कब्जे में लेकर उसका पोस्टमार्टम करवा दिया है। पुलिस के अनुसार सुच्चा सिंह निवासी जगताखाना गांव ने पुलिस में दर्ज रिपोर्ट में बताया कि रविवार मध्यरात्रि करीब 12:30 बजे ढेरोंवाल की ओर से एक मोटरसाइकिल तेज रफ्तार से नालागढ़ की ओर जा रहा था कि अचानक बाइक का अगला टायर गड्ढे में जा गिरा। इससे बाइक लुढ़क गई। बाइक चालक राकेश कुमार निवासी चंबा की मौके पर मौत हो गई। बाइक पर सवार सुमित कुमार निवासी ज्वाली गंभीर रूप से घायल हो गया है। घायल पीजीआई में उपचाराधीन है। पुलिस के मुताबिक दोनों रोपड़ गए हुए थे और वहां से वापसी आते समय यह हादसा घटित हुआ है।
hin_Deva hin_Deva